# John Deacon

John Deacon (Leicester, 19 d'agost de 1951) és un músic retirat que va tocar el baix i compondre al grup de rock Queen. Va ser l'últim integrant a completar la formació el 1971, la qual es va mantenir fins a la mort de Freddie Mercury el 1991. Deacon es va desentendre definitivament de Queen poc abans de la creació de Queen & Paul Rodgers.
Va crear cançons com "Misfire", "You're My Best Friend", "Another One Bites the Dust", "I Want to Break Free", o "Friends Will Be Friends", entre altres èxits.

## Paul Deacon

A principis de 1971 va acudir amb Peter Stoddart i una amiga, Christine Farnell, al Maria Assumpta Teacher Training College. Christine li va presentar tres amics seus: Roger Taylor, Brian May i Freddie Mercury. Com que Taylor i May buscaven un baixista pel seu grup, Queen, li van preguntar a Deacon si li agradaria fer una prova. Aquest va acceptar i, tres dies després, a l'Imperial College, va fer la prova. Van veure que era bo, i com que era una mica callat i reservat, fet que es contraposava al caràcter dels altres membres del grup, van pensar que podria adaptar-s'hi sense gaires problemes. El fet que fos un mag de l'electrònica va ser un factor decisiu per a la seva adaptació. Posteriorment, la formació com a enginyer electrònic li va servir per construir i adaptar equips per a la banda. La seva creació més coneguda és el Deacy Amp, utilitzat per Brian May i ell mateix, per exemple al final del tema "Bohemian Rhapsody".
Igual que els altres membres del grup, durant l'adolescència, va formar part de diversos grups, que no van arribar a quallar. Fins que per fi, a finals de 1971, uns dies després de la prova, el van avisar que l'acceptaven i es va convertir en el quart i definitiu membre d'un grup radicat a Kensington i Chelsea.
Deacon va passar els següents 16 anys amb el grup, en què va coproduir 12 àlbums i 32 senzills. El 1986 va realitzar el seu primer i únic treball com a solista. Va formar part del grup The Immortals, juntament amb Robert Ahwai i Lenny Zakatek, i van gravar un únic tema titulat "No Turning Back", que va sortir al mercat aquell mateix any i va aparèixer a la pel·lícula Biggles, en la qual Deacon fa una petita aparició.
Entre 1988 i 1991, amb Queen, va completar els àlbums The Miracle i Innuendo. Després de la mort de Freddie Mercury, el 24 de novembre de 1991, va fer el darrer àlbum amb Queen, Made In Heaven, i va aparèixer juntament amb Brian May i Roger Taylor al The Freddie Mercury Tribute Concert de 1992 i per tocar "The Show Must Go On" a París, juntament amb Elton John. Després va retirar-se i va declinar l'oferiment de treballar en el projecte Queen & Paul Rodgers.

## Discografia
### Discos d'estudi

| Nom de l'àlbum | Informació |
| Queen | Data: 13 de juliol, 1973 Segell discogràfic: Hollywood Records Productors: John Anthony, Roy Thomas Baker, Queen |
| Queen II | Data: 8 de març, 1974 Segell discogràfic: Hollywood Records Productors: Robin Cable, Roy Thomas Baker, Queen |
| Sheer Heart Attack | Data: 8 de novembre, 1974 Segell discogràfic: Hollywood Records Productors: Roy Thomas Baker, Queen |
| A Night At The Opera | Data: 21 de novembre, 1975 Segell discogràfic: Hollywood Records Productors: Roy Thomas Baker, Queen |
| A Day at the Races | Data: 10 de desembre, 1976 Segell discogràfic: Hollywood Records Productors: Queen |
| News of the World | Data: 28 d'octubre, 1977 Segell discogràfic: Hollywood Records Productors: Queen, assistits per Mike Stone |
| Jazz | Data: 10 de novembre, 1978 Segell discogràfic: Hollywood Records Productors: Queen, Roy Thomas Baker |
| The Game | Data: 30 de juny, 1980 Segell discogràfic: Hollywood Records Productors: Reinhold Mack, Queen |
| Flash Gordon | Data: 8 de desembre, 1980 Segell discogràfic: Hollywood Records Productors: Brian May, Reinhold Mack |
| Hot Space | Data: 21 de maig, 1982 Segell discogràfic: Hollywood Records Productors: Queen, Reinhold Mack |
| The Works | Data: 27 de febrer, 1984 Segell discogràfic: Hollywood Records Productors: Reinhold Mack, Queen |
| A Kind of Magic | Data: 2 de juny, 1986 Segell discogràfic: Hollywood Records Productors: Reinhold Mack, Queen, David Richards |
| The Miracle | Data: 22 de maig, 1989 Segell discogràfic: Hollywood Records Productors: Queen, David Richards |
| Innuendo | Data: 4 de febrer, 1991 Segell discogràfic: Hollywood Records Productors: Queen, David Richards |
| Made In Heaven | Data: 6 de novembre, 1995 Segell discogràfic: Hollywood Records Productors: Queen |

### Discos en directe

| Nom de l'àlbum | Informació |
| Live Killers | Data: 26 de juny, 1979 Segell discogràfic: EMI Productors: Queen |
| Live Magic | Data: 1 de desembre, 1986 Segell discogràfic: Hollywood Records Productors: Queen, Trip Khalaf |
| Live at Wembley '86 | Data: 26 de maig, 1992 Segell discogràfic: Hollywood Records Productors: Queen |
| Queen on Fire - Live at the Bowl | Data: 25 d'octubre, 2004 Segell discogràfic: Hollywood Records Productors: Brian May, Roger Taylor, Justin Shirley-Smith |

### Recopilacions

* Greatest Hits I (1981)
* Greatest Hits II (1991)
* Queen Rocks (1997)
* Greatest Hits III (1999)
* The Complete Works (desembre de 1985), col·lecció que conté tots els discos oficials editats fins aquella data (des de Queen fins a The Works)
* Complete Vision (desembre de 1985), recopilació de les cares B de tots els singles editats fins aquella data (des de Killer Queen fins a One Vision)

## Videografia amb Queen
### Vídeos en viu

| Nom de l'àlbum | Informació |
| Queen Live in Rio | Llançament: VHS 1985 Discogràfica: EMI |
| Queen Live in Budapest | Llançament: VHS 1987 Discogràfica: EMI |
| Queen at Wembley | Llançament: VHS 1992, DVD 2003 Discogràfica: EMI |
| We Are the Champions: Final Live in Japan | Llançament: VHS 1992, DVD 2004 Discogràfica: EMI |
| Queen on Fire - Live at the Bowl | Llançament: 25 d'octubre de 2004 Discogràfica: EMI |
| Queen Rock Montreal & Live AID | Llançament: 29 d'octubre de 2007 Discogràfica: EMI |

### Documentals

| Documental | Informació |
| The Magic Years | Llançament: 1987 |
| The Queen Phenomenon | Llançament: 1995 |
| Classic Albums: A Night at the Opera | Llançament: 2004 |

## Cançons de Queen escrites per John Deacon

Deacon també componia i va ser un excel·lent compositor. Va obtenir, igual que els altres membres del grup, almenys un número 1. Va compondre tres dels grans èxits de la banda: "You're My Best Friend", cançó composta per a la seva dona, Veronica amb la qual acabava de casar-se; "I Want to Break Free", el videoclip del qual es caracteritza per l'aparició dels membres de Queen vestits de dones, parodiant així una telesèrie anglesa de l'època, i "Another One Bites the Dust", el senzill més venut de la història de la banda.

### Editades com a single

* "You're My Best Friend" de A Night at the Opera
* "Spread Your Wings" de News of the World
* "Another One Bites the Dust" i "Need Your Loving Tonight" de The Game
* "Back Chat" de Hot Space
* "I Want to Break Free" de The Works
* "Friends Will Be Friends", "Pain Is So Close to Pleasure" (escrita conjuntament amb Freddie Mercury) i "One Year of Love" de A Kind of Magic

### Altres

* "Misfire" from Sheer Heart Attack
* "You and I" de A Day at the Races
* "Who Needs You" de News of the World
* "If You Can't Beat Them" i "In Only Seven Days" de Jazz
* "Execution Of Flash" i "Arboria" de Flash Gordon
* "Cool Cat" de Hot Space (coescrita amb Freddie Mercury)
* "Rain Must Fall" (lletres de Mercury) de The Miracle
* "My Life Has Been Saved" (dues versions, la primera el 1989 apareguda a la cara B d'un single, la segona regravada el 1993 i el 1995 per l'àlbum Made in Heaven)

## Gires
### Amb Queen

| Any(s) | Títol | Voltes | Shows | Llançaments oficials |
| 1973-1974 | Queen I Tour | 2 | 35 | |
| 1974 | Queen II Tour | 2 | 41 | |
| 1974-1975 | Sheer Heart Attack Tour | 3 | 77 | |
| 1975-1976 | A Night At The Opera Tour | 3 | 77 | Un concert va ser gravat i retransmès per la BBC |
| 1976 | Gira d'estiu 1976 | 1 | 4 | El concert a Hyde Park va ser gravat |
| 1977 | A Day At The Races Tour | 5 | 59 | |
| 1977-1978 | News Of The World Tour | 2 | 46 | |
| 1978-1979 | Jazz Tour | 4 | 79 | Live Killers primer disc en viu de la banda |
| 1979 | Crazy Tour | 1 | 20 | Concerts for the People of Kampuchea LP realitzat per diversos artistes |
| 1980-1981 | The Game Tour | 6 | 83 | Queen Rock Montreal (DVD i CD), We Will Rock You (VHS i DVD) |
| 1982 | Hot Space Tour | 3 | 69 | Queen on Fire - Live at the Bowl (DVD) inclou concerts a Londres, Viena i Tòquio |
| 1984-1985 | The Works Tour | 5 | 48 | We Are the Champions: Final Live in Japan (DVD) Rock in Rio (VHS) |
| 1986 | Magic Tour | 1 | 26 | Queen at Wembley (DVD) Queen Live in Budapest (VHS) |

## Referències

* ↑ Hodkinson, Mark. Queen: The Early Years (en anglès). Music Sales Group, 2009, p. 132. ISBN 0857120557.
* ↑ «The Invisible Man», 01-04-1996. [Consulta: 5 desembre 2015].
* ↑ «The Royal Family», 01-12-2001. [Consulta: 22 setembre 2014].
* ↑ Purvis, 2012, p. 1464.

## Bibliografia

* Dean, Ken. Queen : A Visual Documentary. Omnibus Press, 1986. ISBN 978-0-7119-0857-4.
* Hodkinson, Mark. Queen : The Early Years. Omnibus Press, 2004. ISBN 1-84449-012-2.
* Jones, Lesley-Ann. Mercury: An Intimate Biography of Freddie Mercury. Simon and Schuster, 2012. ISBN 978-1-4516-6395-2.
* Purvis, Georg. Queen: Complete Works. Titan Books, 2012. ISBN 978-1-78116-287-3.
* Mark Blake (Editor) (2005). MOJO Classic Queen Special Edition. EMAP Metro Limited.